โบรกฯชู ORI ท็อปพิคกลุ่ม ชี้ผลงานครึ่งปีหลังโตเด่น เคาะ “ซื้อ” เป้าใหม่ 9 บ.
โบรกฯชู ORI ท็อปพิคกลุ่ม ชี้ผลงานครึ่งปีหลังโตเด่น เคาะ “ซื้อ” เป้าใหม่ 9 บ.
25 ส.ค. 2563

บริษัทหลักทรัพย์ เอเอสแอล จำกัด ระบในบทวิเคราะห์ แนะนำซื้อ หุ้นบริษัท บริษัท ออริจิ้น พร็อพเพอร์ตี้ จำกัด (มหาชน) หรือ ORI ที่ราคาเป้าหมายใหม่ 9.00 บาท จากยอด backlog ที่แข็งแกร่ง รวมถึงแนวโน้มผลประกอบการที่เติบโตในช่วงครึ่งหลังของปี 2563 สามารถควบคุมต้นทุน-ค่าใช้จ่ายได้ดี
ทั้งนี้ ORI รายงานกำไรไตรมาส 2/63 เท่ากับ 707 ล้านบาท +19% จากไตรมาสก่อน แต่ -4% เทียบกับปีก่อน ซึ่งดีกว่าที่ตลาดคาดจากการจัดจากบริหารต้นทุน-ค่าใช้จ่ายได้มีประสิทธิภาพมากขึ้น
พร้อมกันนี้ ORI ยังรักษา NPM ที่ระดับ 21.5% ได้ต่อเนื่อง จากการโอนคอนโด JV ต่อเนื่อง ตั้งแต่ต้นปี 2563 เช่น โครงการไนท์บริดจ์ ไพรท์ รัชโยธิน และโครงการไนท์บริดจ์ คอลลาจ รามคำแหง ที่มี presale 93% ส่วนรายได้ธุรกิจหลักรายได้เติบโตแม้อยู่ในช่วง lockdown ประเทศ
โดยมียอดโอน 3.1 พันล้านบาท จากแนวราบและคอนโด 5 โครงการหลัก โดยมี GPM ที่ 35.4% เทียบกับปีก่อนที่ระดับ 42.9% ลดลงจากการเร่งระบายสต๊อกสินค้าและไม่มีโครงการคอนโดขนาดใหญ่โอน ด้าน SG&amp;A ต่อรายได้ทำได้ดีขึ้นลดลงมาอยู่ที่ระดับ 12.7% เทียบกับปีก่อนที่ 19.4% เนื่องจากใช้ช่องทางการขายผ่านทางออนไลน์มากขึ้น ด้าน backlog มีความแข็งแกร่ง รอรับรู้ รายได้จนถึงปี 2565 มีมูลค่ารวม 3.85 หมื่นล้านบาท (JVs 2.29 หมื่นล้านบาท) Backlog แข็งแกร่ง ผลประกอบการเริ่มฟื้นตัวจากแผนโอนคอนโดในช่วงครึ่งหลังของปี
สำหรับเป้าหมายธุรกิจปีนี้มี project launch ที่ 2 หมื่นล้านบาท presale 2.15 หมื่นล้านบาท (โครงการใหม่ 8.6 พันล้านบาท –condo 60% / house 30% – Ready to move 1 หมื่นล้านบาท และ on going 3 พันล้านบาท) คาดการณ์ยอดโอน 1.4 หมื่นล้านบาท และตั้งเป้ารายได้รวมที่ 1.6 หมื่นล้านบาท
อย่างไรก็ดีเราตั้งเป้ากำไรสุทธิทั้งปีที่ 2.98 พันล้านบาท ลดลง 1.1% จากปีก่อน จากแนวโน้ม GPM ที่จะลดลงในปีนี้ โดยกำไรสุทธิในช่วงครึ่งปีแรกคิดเป็น 45% ของประมาณการของเราในไตรมาส 3/63 มีเป้าโอน 5 โครงการโดยมีโครงการหลักได้แก่ ไนท์บริดจ์ ไพร์ท อ่อนนุช มี backlog 2.3 พันล้านบาท และไนท์บริดจ์คอลลาจ สุขุมวิท 107 มี backlog 898 ล้านบาท
ดังนั้น เราคงคำแนะนำ “ซื้อ” ที่ราคาเป้าหมาย 9 บาท / หุ้น ในปี 2564 อิง PER 7 เท่า ใกล้เคียงค่าเฉลี่ย PE3 ปีย้อนหลัง – 1.0 S.D. โดยมองว่าผลประกอบการยังเติบโตได้ต่อเนื่องในช่วงครึ่งปีหลัง จนถึง 2564 จากยอด backlog ที่แข็งแกร่ง โครงการคอนโดรอโอนใน pipeline จำนวนมาก รวมถึงยอดขายแนวราบที่โดดเด่น และมีการจัดการค่าใช้จ่ายได้มีประสิทธิภาพมากขึ้น มองเป็นบริษัทที่มีความแข็งแกร่ง ทุกองค์ประกอบ เลือกเป็น Top pick ของกลุ่มอสังหาริมทรัพย์